Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 745

d) A jóváhagyó ország illetékes hatósága által elismert vizsgáló és tanúsító szervezet a tartály gyártási típusát hagyja jóvá. Minden egyes, ilyen típusú tartályt a jóváhagyó ország illetékes hatósága által elismert vizsgáló és tanúsító szervezet felügyelete mellett meg kell vizsgálni, a gyártónak az ezen osztály vonatkozó előírásainak betartására és a gyártási típussal való megegyezőségre vonatkozó nyilatkozata alapján. 2.2.2.3.2 Azoknál a tartályoknál, amelyeknél a próbanyomás és az űrtartalom szorzata 100 MPa.liternél (1000 bar.liternél) nagyobb, de legfeljebb 300 MPa.liter (3000 bar.liter), az ezen osztályra vonatkozó előírásoknak való megfelelőséget a 2.2.2.3.1 pontban leírt valamely módszer vagy a következő bizonyítási módszerek valamelyikével kell bizonyítani:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes